Hêriş nîmeyê şewe de vera beragehê hewayî yê Eyn El Esadî yê rojawanê Iraqî de ame kerdene. Yeno vatene ke hêrişê fuzeyan de tewr tay 10 fuzeyî ameyî eştene baregehî.
Xebera televîzyonê dewlete yê Îranî de ame parekerdene ke hêrişê vera baregehî cewabê kiştişê Qasim Silêmanîyî yo. Xebere de ke zanayîşê ci selahîyetdaranê Îranî ra ameyî girewtene gef ame wendene ke Îran do vera hêrişê biîhtîmalî yê DYA cewabanê hînî xurtêran do bidê.
Serekê DYA Donald Trumpî zî derheqê hêrişî de eşkerayîyêke daye û vat ke hayîya înan pê hêrişî esta û ê rewşe nêzdîye ra teqîb kenê.
Vervatoxa Trumpî Stephanîe Grîsham zî îfade kerd ke Serekê DYA hêrişî ra dima şêwirmendanê xo yê asayîşê neteweyî reyde kombîyayîş kerd.
